als_Latn dik_Latn sag_Latn
Partia Demokratike e Kosovës në ditët në vijim do t’i jap zgjidhje situatës së krijuar pas zgjedhjeve parlamentare të mbajtura me 8 qershor, nëse liderët e partive tjera nuk ulen për të biseduar së bashku dhe për të gjetur konkluzione për të dal nga ngërçi politik. Kjo u bë e ditur nga Kryetari i PDK-së, Hashim Thaçi, pas takimit që pati me presidenten e Kosovës Atifete Jahjaga, me të cilën kanë biseduar rreth gjetjes së zgjidhjes për të formuar institucionet e vendit.
Kreu i PDK-së edhe një herë u ka dërguar mesazh liderëve tjerë dhe partive tjera, që të reflektojnë dhe të gjejnë një zgjidhje që garanton institucione stabile, funksionale për të ardhëm e përbashkët, edhe si shtet, edhe si shoqëri.
Thaçi ka ripërsëritur se qëndrimi i qartë dhe i prerë i partisë që ai drejton është respektimi i plotë i vullnetit të qytetarëve të Kosovës, ku PDK si parti fituese, të ndërtohen institucionet sipas vullnetit të qytetarëve, duke respektuar ligjet dhe vendimet e Gjykatës Kushtetuese.
Por, në anën tjetër lideri i Nisma për Kosovën, Fatmir Limaj, shpreh besimin se shumë shpejt Kosova do t’i ketë institucionet, duke respektuar Kushtetutën e vendit dhe shumicën parlamentare. Mirëpo, Limaj nuk ka sqaruar se cila është ajo zgjidhje, e cila do të ishte duke respektuar Kushtetutën dhe shumicën parlamentare.
Ndërkohë, Visar Ymeri ngaVetëvendosje, thotë se i kanë treguar presidentes që Kosova nuk është shtet monarkist e as presidencial, por parlamentar dhe se në Kuvend duhet të gjendet zgjidhja e ngërçit politik.
Presidentja nesër do të takoi edhe dy liderët e dy partive tjera, LDK-së dhe AAK-së, përkatësisht Isa Mustafën dhe Ramush Haradinajn, pasi sot që të dy për shkak të agjendave që kishin. Takimet nesër do të fillojnë në orën 11:00 me Isa Mustafën, ndër në orën 12:00 me Ramush Haradinaj.
als_Latn als_Latn als_Latn als_Latn als_Latn als_Latn